ওয়েবডেস্ক: অঘটনের বিশ্বকাপকে নিয়ে নতুন কিছু বলার নেই। গ্রুপ পর্যায় থেকে বিদায় নিয়ে প্রথম রাস্তা দেখিয়েছিল গত বারের চ্যাম্পিয়ন জার্মানি। সেই পথকে অনুসরণ করে প্রি-কোয়ার্টার ফাইনাল থেকে একে একে বিদায় নিয়েছে আর্জেন্তিনা, পর্তুগাল এবং স্পেন। তুলনামূলক ভাবে ছোটো দলগুলির এই সাফল্যকে কিন্তু কুর্নিশ জানাতেই হবে। তবে বড়ো দলগুলির পরপর বিদায়ে বিশ্বকাপের জৌলুস কিছুটা হলেও যে হারিয়েছ তা এক কথায় বলাই যায়। এখন বাঙালির একমাত্র ভরসা পাঁচ বারের বিশ্ব চ্যাম্পিয়ন ব্রাজিল। সোমবার প্রি-কোয়ার্টারে মেক্সিকোর বিরুদ্ধে নামছে তারা। গ্রুপ পর্যায়ে প্রথম ম্যাচে জার্মানিকে হারালেও, শেষ ম্যাচে সুইডেনের বিরুদ্ধে বিশ্রী হেরে গ্রুপ রানার্স তারা। তবে সে সব অতীত। প্রতি ম্যাচই যে আলাদা তা ব্রাজিলের থেকে ভালো আর কেউ জানে না।